Erik Hamrén þjálfari íslenska karlalandsliðsins . AFP Þegar Erik Hamrén tók við íslenska karlalandsliðinu í fótbolta biðu hans fimm leikir gegn þremur af átta bestu landsliðum heims . Þrátt fyrir alla velgengni liðsins síðustu ár voru því væntingar væntanlega hófstilltar varðandi þessa leiki . Þegar svo kom í vináttulandsleik við mun lægra skrifað lið , Katar , í Belgíu í gær hafði hver lykilmaðurinn á eftir öðrum helst úr lestinni og einn til viðbótar , Kári Árnason , meiddist í fyrri hálfleik .